عراقین قوزئیینده‌کی اربیل شهرین‌ده تورک کونسوللوق چالیشانلارینین دا اولدوغو بیر رستورانا سلاح‌لی سالدیری تشکیل اولونماسی نتیجه‌سین‌ده ۱ تورک دیپلومات شهید اولدو.
سالدیری‌دا بیر نفرین ده یارالاندیغی بیلدیریلیر.
حادثه یئرینه چوخو ساییدا گوونلیک گوجو گؤندریلیرکن، سالدیرینی تشکیل ائد‌ن تروریست ائتکیسیز حالا گتیریلدی.
بعضی قایناقلار ایسه سالدیرقان یا دا سالدیرقانلارین قاچدیغینی، بو سببله اربیله بوتون گیریش چیخیشلارین قاپادیلدیغینی بیلدیریر.
رستوران صاحبینین پایلاشدیغی بیلگیلره گؤره، کونسوللوق چالیشانلاری ایچری گیردیکدن سونرا شخصی گئییملی و اوزرین‌ده ایکی سلاح داشییان سالدیرقان، دوغرودان کونسوللوق چالیشانلارینی هدف آلاراق آتیش ائتدی.
جمهورباشقانی رجب طیب اردوغان، سوسیال پایلاشیم سایتی تویتردن وئردیگی آچیقلاما‌دا سالدیرینی قینادی.
اردوغان آچیقلاماسین‌دا،
"اربیل‌ده کونسوللوق چالیشانلاریمیزا قارشی ائدیله‌ن منفور سالدیرینی قیناییرام. سالدیریدا شهید اولان چالیشانیمیزا الله‌دان رحمت دیله‌ییرم. سالدیرینین فاعللرینین سرعتله اپیلمالاری اوچون عراق مقاملاری و یئرلی یئتکیلیلر نزدینده گیریشیملریمیز سورور" ایفاده‌لرینی ایشلتدی.
خاریجی ایشلر باخانلیغین‌دان، باش‌کونسوللوق چالیشانینین شهید اولدوغو سالدیری ایله باغلی وئریله‌ن آچیقلامادا،
"بوگون (۱۷ جولای) گون‌اورتادان سونرا اربیل باش کونسوللوغوموزون بیر گؤره‌ولی‌سی باش کونسوللوغوموز بیناسی دیشیندا اولدوغو بیر زامان‌دا اوغرادیغی منفور سلاح‌لی سالدیری نتیجه‌سین‌ده شهید اولموشدور.
سالدیرینین فاعللرینین سرعتله تاپیلماسی اوچون عراق مقاملاری و یئرلی یئتکیلیلر نزدینده گیریشیملریمیز سورور. شهیدیمیزه الله‌دان رحمت، کدرلی عائله‌سینه و بوتون تورک میللتینه صبیر دیله‌ییریک" دئییلدی.
جمهورباشقانلیغی سؤزچوسو ابراهینم قالین دا سوسیال پایلاشیم سایتی تویتر اوزرین‌دن،
"بو خاین سالدیرینی ائد‌نلره گره‌کلی جاواب وئریله‌جک‌دیر" دئدی.
